**Кәсіби бағдарлы қазақ тілі KbK «0» T 1102 3 кредит**

**Халықаралық қатынастар** **факультетінің 1 курс студенттеріне**

**кәсіби бағдарлы қазақ тілі пәнінен СӨОЖ тапсырмалары**

**БІЛІМ ЖӘНЕ ҚҰЗЫРЕТ ЖҮЙЕСІНДЕГІ ПӘННІҢ НЕГІЗГІ ҰҒЫМЫ**

Білім мен құзірет жүйесіндегі пәннің негізгі ұғымдары – тіл, тілдік құралдар, кәсіби бағдар, терминология, тілдік жағдаят, мәтін, мәтін тақырыбы, мазмұны, негізгі және қосымша ақпарат, халықаралық қатынас, дипломатиялық кездесу, халықаралық қатынастар, келіссөз жүргізу, кәсіби сала бойынша соңғы жетістіктер, маманның құқықтары мен міндеттері, мәтін жоспары, реферат, аннотация, эссе жазу, эссе талаптары, сыни ойлау дағдысы.

Белгілі бір тақырыптар бойынша жобалық жұмыстар жасау, жұптасып немесе шағын топпен орындау.

Берілген тапсырма бойынша сабақта презентация дайындау.

Студенттердің бір-бірімен ұйымдастырған іскерлік ойын (рөлдік ойын) форматында өткізген консультациясы.

Студенттер бір-бірінің жазған шығармашылық жұмыстарына пікір жазады, оларды рецензиялайды.

Берілген тақырып бойынша топ студенттері ішінде пікірталас өткізу.

Белгілі бір тақырып бойынша ақпарат жинақтау.

Берілген тақырып бойынша статистикалық мәліметтерді талдау.

Берілген тақырып бойынша интервью алу.

Берілген тақырып бойынша ситуацияларды (ситуативтік диалогтарды) дайындау.

**СОӨЖ бойынша тапсырма түрлері және әдістемелік ұсыныстар**

|  |  |  |  |  |  |
| --- | --- | --- | --- | --- | --- |
| |  | | --- | | **№** | | **Тапсырма** | **Мақсаты** | **Бақылау түрлері**  **Әдіст. нұсқаулық** | **Апта** |
| 1 | **I тақырыптық блок**  Мамандық тілі. Кәсіби лексика. | Өтілген материалдар бойынша терминдердің мағынасын ажырата алу, қатысымда дұрыс қолдана білу. | Іскери қарым-қатынаста «маманданған» сөздер бойынша түрлі жағдаятқа қатысты диалог құрастыру. | 3 |
| 2 | Қарсылық мәнді сөйлемдер. Білім беру жүйесіндегі реформалар | Тақырыпқа қатысты қарсылық мәнді сөйлемдерді құрастыра алу. | Білім беру жүйесіндегі реформаларды Венн диаграммасы арқылы көрсету. Зерттеу жұмысы | 4 |
| 3 | Құбылыс арақатынасының, байланысының салыстырыла берілуі. Қазақстан – Азия барысы. | Салыстырма мәнді тілдік құрылымдардың семантикалық мағыналарын аша алу. Мәтін бойынша оқылым тапс. орындай алу. | Қазақстан мен Азия барысын диаграмма арқылы салыстыру. Жеке жұмыс. | 5 |
| 4 | **IІ тақырыптық блок**  Анықтауыштық-пысықтауыштық қатынастың берілуі. | Іскерлік қарым‑қатынас тіліндегі анықтауыштық‑пысықтауыштық қатынасты қолдана алу. | Кәсіби мамандығына қатысты жағдаяттық сұхбаттар арқылы анықтауыштық‑пысықтауыштық қатынасты таба білу. | 6 |
| 5 | Кеңістік қатынастың берілуі. Дипломатиялық әліппе. Дипломатиялық сөздік. | Мәтін бойынша мамандыққа қатысты терминдермен жұмыс жасай алу. Кеңістік қатынастың қолданылу аясын ұғына білу. | БАҚ‑тан бір елдің үкімет басшысы немесе президентінің келуі туралы мақала, хабарларды оқып, ондағы кеңістік қатынастарды табу. 16-беттегі тапсырма (З. Күзекова) | 7 |
| 6 | Заттың (ұғымның) сын-сипаты мен дәреже деңгейін білдіру. Дипломат келбеті  Дипломат – мәмлегер | Тақырып аясындағы тілді құрылымдардың жұмсалу ерекшеліктері бойынша білік, дағды қалыптастыру. | Қазақстандық дипломаттар туралы презентация дайындау. Топтық жұмыс | 8 |
| 7 | Себеп-салдарлық қатынасты құрылымдар. Нота ­– дипломатиялық құжат | Тақырып бойынша тіл ұстарту жұмыстарына машықтану. Терминнің мәнін ұғыну. | Төмендегі сұрақ төңірегінде ізденістік жұмыс:  а) Қазыбек бидің ашық, ауызша нотасында нотаның мағыналық өзегі (смысловое ядро) қандай сөйлеммен берілген?  ә) Құттықтау нотасына қатысты бірнеше үлгі жазып келу.  23-бет (З. Күзекова) | 9 |
| 8 | Сөйлеу мәдениеті, сөздерді қолдану дәлдігі. Дипломатиялық этикет | Дипломатиялық этикет аясындағы сөйлеу мәдениеті үлгілерін, клишелерді орынды қолдана алу. | Дипломатиялық хат-хабардың бірнеше үлгісін жазып келу. Жеке бағдарлы жұмыс. | 10 |
| 9 | Мақсат мәнді құрылымдар. Келісім. | Қазақстанның мәдени ынтымақтастық туралы  келісім жобаларын жасауға үйрету. Тілдік құрылымдарды пайдалана алу. | Ойын түрінде әл-Фараби атындағы университет пен Мәскеу Халықаралық университеті арасында келісім жобасын жасау.  35-бет (З. Күзекова) | 11 |
| 10 | Қимылдың жасалу тәсіліне қатысты құрылымдар. Қазақтың тұңғыш өкілетті  және төтенше елшісі | Тақырып аясындағы тілдік құрылымдарды орында қолдана алу дағдысы. Мәтін бойынша түрлі тапсырмаларды орындай алу. | 47-беттегі семантикалық картаны пайдалану арқылы мәтінді баяндау. | 12 |